Prinsessa kääntyi luterilaisesta katolilaiseksi eikä ole enää kruununperijä - Ajankohtaista - Usko ja rukous
Prinsessa kääntyi luterilaisesta katolilaiseksi eikä ole enää kruununperijä
Silvanus 2018-10-03 10:11:26 UTC #1
Monegasque princess removed from British line of succession for becoming...
Stieleiche 2018-10-03 10:26:53 UTC #2
Sikäli ymmärrettävää, kun Iso-Britannian monarkki on myös Englannin kirkon pää. Tosin tavallaan jännä, että luterilaisuus ei ollut ongelma, Englannin kirkko kun kuitenkin on anglikaaninen. Käytännössähän kyseinen neito oli hyvin kaukana Britannian kruununperimyksessä, mutta onhan tuolla symbolinen merkitys. Monacon kruununperimysjärjestyksessä hän on äitinsä kautta yhä 12. sijalla ja isänsä kautta myös entisen Hannoverin kuningaskunnan perillisiä, tosin tarkistin ja siellä naisen perimys edellyttäisi sitä, ettei yhtäkään miespuolista suvun jäsentä olisi elossa, eikä hän siltikään taida olla ykkösenä (ja toki se edellyttäisi kyseisen kuningaskunnan henkiinherättämistä).
Monarkiat ja kuningassuvut ovat kyllä kiehtovia.
Juho 2018-10-03 11:00:03 UTC #3
Jos luterilainen kirkko on Porvoon kirkkoyhteisössä, niin se on melkein kuin olisi anglikaani.
Stieleiche 2018-10-03 11:03:14 UTC #4
Ainakin Ruotsissa taitaa olla yhä se, että monarkin on oltava Ruotsin kirkon jäsen, ja Tanskassa monarkin on oltava luterilaisen kirkon jäsen, mutta huvittavaa kyllä ei ole tarkemmin määritelty minkä luterilaisen kirkon, vaikka muuten Tanska on yksi valtiokirkollisimpia maita mitä on. Ehkä silloin ei ole ajateltu, että niitä voisi olla monta (Tanskassa on ainakin yksi, tosin pieni, luterilainen vapaakirkko).
cymbus 2018-10-05 19:08:20 UTC #5
Kyseinen laki on siis katolisia vastaan. Ajatus on tietysti se, että protestanttinen kruununperijä olisi Englannin kirkon jäsen ja samalla Skotlannin kirkon Skotlannissa. Yhdistyneen kuningaskunnan hallitsija kun on molempien pää. Katolisen puolison tuottama epäkelpoisuus on kumottu ja jopa takautuvasti on palautettu kruununperimsjärjestykseen sen perusteella poistettuja. Kentin prinssi Michael kai tässä on esimerkki, koska prinsessa Michael on katolilainen. Heidän katolinen poikansa taas on vieläkin poistettuna kruununperimysjärjestyksestä.
cymbus 2018-10-27 11:46:11 UTC #6
Englannin Yrjöjen ajan kuninkaathan olivat myös Hannoverin kuninkaita, eli maat olivat personaaliunionissa. Personaaliunioni sitten murtui kuningatar Viktorian myötä, koska Hannover noudattaa saalilaista lakia, jossa nainen ei voi juurikaan periä kruunua, kun Englannissa se oli helpommin mahdollista.